Kláštor Saint-Gilles

Kláštor Saint-Gilles je benediktínsky kláštor vo francúzskom mestečku Saint-Gilles v departemente Gard. Podľa legendy založenie kláštora v 7. storočí súviselo s pustovníkom Egídiom (fr. Gilles), ktorý tu bol prvým opátom. Egídius, ktorého náhrobok sa v kláštore zachoval, je katolíkmi považovaný za mocného prosebníka v prípade neplodnosti. Po celý stredovek preto smerovali do kláštora početné posolstvá s cennými darmi, aby manželky panovníkov porodili následníkov svojich manželov. Dnešná podoba stavby pochádza z 12. storočia a najmä západný portál je majstrovskou ukážkou románskeho umenia. Ako súčasť pútnickej cesty do Santiaga de Compostela patrí od roku 1998 na zoznam svetového dedičstva UNESCO. Pozri aj Pútnické miesta na ceste do Santiaga de Compostela vo Francúzsku Iné projekty Commons ponúka multimediálne súbory na tému Kláštor Saint-Gilles Externé odkazy Fotografie z kláštora Archivované 2021-10-23 na Wayback Machine Zdroj Tento článok je čiastočný alebo úplný preklad článku Klášter Saint-Gilles na českej Wikipédii.